projecte-aina/catalan_government_crawling huggingface dataset:
Presentació en nom de terceres persones
Hi ha dues possibilitats diferents per fer presentacions telemàtiques en nom de terceres persones, presentacions en què, si la tramitació requereix certificat digital, el titular del certificat ha de ser el presentador de la declaració.
La declaració responsable que autoritza a fer una presentació telemàtica en nom de terceres persones està disponible durant el tràmit de presentació de l'autoliquidació (avís: en un primer moment dóna un missatge d'error, atès que subjecte passiu i presentador no coincideixen, simplement cal seleccionar el botó "continuar" per validar i fer la presentació corresponent).
La declaració responsable permet autoritzar la presentació d'autoliquidacions de qualsevol tribut excepte les relatives a bingo i a màquines de joc.
Condicions de la declaració responsable:
La declaració responsable es realitza d'acord amb el que preveu la Llei 26/2010, del 3 d'agost, de règim jurídic i de procediment de les administracions públiques de Catalunya (article 35).
Qui fa la declaració responsable afirma, sota la seva responsabilitat, que compleix els requisits per exercir la representació voluntària del subjecte passiu per efectuar la presentació telemàtica davant l'Agència Tributària de Catalunya i que disposa de la documentació acreditativa corresponent que presentarà davant d'aquesta administració en cas que se li requereixi.
L'admissió de la representació és vàlida únicament per a la tramitació telemàtica de l'acte tributari concret per al qual es realitza la declaració responsable.
Les dades del subjecte passiu representat seran tractades de manera automatitzada als efectes exclusius dels tràmits, actes i actuacions objecte de la representació, i s'incorporaran a l'activitat de tractament per a finalitats tributàries de la qual és responsable l'Agència Tributària de Catalunya.
Podeu consultar la informació relativa a aquest tractament al document:
Activitat de tractament per a finalitats tributàries
- Article 46 de la Llei 58/2003, de 17 de desembre, general tributària
- Articles 13 i 14 del Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades).
Els professionals que vulguin presentar declaracions telemàtiques en nom de terceres persones tenen també la possibilitat de signar l'adhesió a un dels acords de col·laboració social que l'Agència Tributària de Catalunya té amb diferents col·lectius professionals amb aquesta finalitat.
En aquest cas no serà necessari fer la declaració responsable en cada tramitació, atès que la funcionalitat valida l'adhesió.
Per tramitar l'adhesió cal dirigir-se al col·lectiu professional pertinent (cal utilitzar el model que consta com a annex a l'acord de col·laboració) i, en cas que no sigui possible, podeu fer una consulta a través del formulari de contacte.
Per a informació de detall i explicativa sobre el tribut, consulteu la pàgina Actes jurídics documentats.
Els documents de tipus notarial, administratiu o judicial s'autoliquiden amb el model 600.
Podeu consultar-ne el detall a la guia pràctica de l'impost.
Els documents mercantils s'autoliquiden amb models específics.
Si es presenta i/o es fa la liquidació de l'impost fora de termini sense requeriment previ de l'Administració, s'apliquen els recàrrecs previstos a l'article 27 de la Llei general tributària (LGT)
Document original (escriptura pública, resolució judicial o administrativa, o document privat), que es retornarà al moment.
Una còpia simple o una fotocòpia del document original, que es quedarà a l'oficina tributària per a la seva comprovació posterior.
En cas que el contribuent pugui ser objecte d'algun benefici fiscal, cal aportar la documentació que acrediti el compliment dels requisits.
La normativa tributària de recaptació preveu la possibilitat d'ajornar o fraccionar el pagament dels tributs quan la situació de tresoreria de les persones obligades els impedeix efectuar aquest pagament en el termini establert per la normativa, amb la meritació dels interessos de demora corresponents.
Aquesta és la pàgina per iniciar la tramitació i consultar informació relacionada (amb informació detallada sobre la tramitació de l'autoliquidació, presentació de la declaració informativa, accés a la tramitació telemàtica...).
Per a informació de detall i explicativa sobre el tribut, consulteu la pàgina Impost sobre begudes ensucrades envasades.
La presentació de l'autoliquidació (model 520) s'ha de realitzar telemàticament a través de la funcionalitat habilitada.
L'autoliquidació que ha de presentar el substitut del contribuent ha d'incloure la quota en relació amb les begudes venudes i retornades durant el període de liquidació.
L'autoliquidació que ha de presentar el contribuent ha d'incloure la quota de l'impost meritat per les begudes posades a disposició del consumidor durant el període de liquidació.
Si no s'ha realitzat cap operació durant el trimestre, l'autoliquidació no s'ha de presentar.
Atenció: s'ajorna el termini per presentar les autoliquidacions corresponents al primer trimestre, que passa a ser entre els dies 1 i 20 de juliol de 2020.
El substitut del contribuent, o, si escau, el contribuent, estan obligats a presentar l'autoliquidació de l'impost i a efectuar-ne l'ingrés corresponent entre els dies 1 i 20 del mes següent a la finalització del període de liquidació.
* Atenció: s'ajorna el termini per presentar les autoliquidacions corresponents al primer trimestre, que passa a ser entre els dies 1 i 20 de juliol de 2020.
Nota: són inhàbils tots els dies festius, de manera que si el venciment d'un termini cau en un dia festiu, es considera com a data de venciment el dia hàbil següent.
Els dissabtes també es consideren dies inhàbils a l'efecte de computar els terminis.
La presentació dels models de subministrament d'informació previstos a l'article 7 del Reglament de l'impost sobre begudes ensucrades envasades (models 523, 524 i 525) s'ha de realitzar entre els dies 1 i 28 de febrer de cada any.
La declaració es refereix a l'exercici anterior.
Ordre VEH/1/2018, de 15 de gener, per la qual s'aproven els models de subministrament d'informació previstos a l'article 7 del Reglament de l'impost sobre begudes ensucrades envasades (DOGC núm. 7539, de 19.01.2018)
Com a subjecte passiu, i llevat que ho hagi de fer el substitut del contribuent, correspon al contribuent complir l'obligació tributària principal i les obligacions formals inherents a aquesta, en els termes que siguin establerts per reglament.
És subjecte passiu de l'impost, en qualitat de substitut del contribuent, el distribuïdor resident en territori espanyol que subministra les begudes ensucrades envasades a l'establiment que les posa a disposició del consumidor.
A aquests efectes, és distribuïdor aquell que ven la beguda al contribuent, amb independència de qui efectuï el transport de la mercaderia al punt de venda, sigui el mateix distribuïdor, sigui el contribuent, sigui un tercer que realitza el servei de transport.
Si qui subministra les begudes i l'establiment que les posa a disposició del consumidor són la mateixa persona, s'entén que la seva relació amb l'Administració tributària és a títol de contribuent i no de substitut del contribuent, i li correspon complir l'obligació tributària principal i les obligacions formals inherents a aquesta, en els termes que siguin establerts per reglament.
Per contra, la repercussió que ha de fer el contribuent de l'impost al consumidor final ha de fer-se en el preu de la beguda sense que sigui necessari fer-la constar de forma diferenciada en el tiquet de compra.
Nota (01.10.2020): informació pendent d'actualització.
El període impositiu coincideix amb l'any natural, excepte en els següents casos en què el període impositiu és inferior a l'any natural:
S'assimila a la primera adquisició del vehicle la seva entrada en el territori en què és aplicable l'impost per trasllat del domicili fiscal del seu titular a Catalunya, o per l'adquisició per part d'una persona amb domicili fiscal a Catalunya d'un vehicle titularitat d'una persona sense domicili fiscal a Catalunya.
S'assimila a la baixa definitiva del vehicle la seva sortida del territori en què és aplicable l'impost per trasllat del domicili fiscal del seu titular fora de Catalunya, o per l'adquisició per part d'una persona sense domicili fiscal a Catalunya d'un vehicle de titularitat d'una persona amb domicili fiscal a Catalunya.
El període impositiu de l'exercici 2019 s'inicia el dia 1 de gener de 2019.
Per als vehicles de categoria M1 i N1 l'impost és exigible a partir del 31 de desembre de 2019, i per als vehicles de categories L3e, L4e, L5e, L6e i L7e, a partir del 31 de desembre de 2020.
Nota (01.10.2020): informació pendent d'actualització.
La base imposable de l'impost està constituïda per les emissions de diòxid de carboni dels vehicles inclosos en les categories incloses en el fet imposable, mesurades en grams de diòxid de carboni per quilòmetre.
La quota tributària s'obté d'aplicar la tarifa que correspongui a les emissions oficials de diòxid de carboni per quilòmetre del vehicle, d'acord amb les taules vigents.
Quan el període impositiu no coincideixi amb l'any natural l'import s'ha de prorratejar per dies.
La base imposable coincideix amb les emissions oficials de diòxid de carboni que consten en el certificat expedit pel fabricant o l'importador del vehicle.
En el cas dels vehicles de categoria M1 i N1, per als quals no es pugui determinar la base imposable d'aquesta manera, perquè no es disposa de les emissions oficials de diòxid de carboni, la base imposable es calcula en funció de la fórmula que preveu l'article 43 bis de la llei 16/2017, de l'1 d'agost, del canvi climàtic (d'acord amb la modificació introduïda per la Llei 9/2019, a l'article 4), fórmula que té en compte el tipus de combustible utilitzat, la cilindrada del vehicle, la potència fiscal, la potència neta màxima, el pes màxim del vehicle, la massa d'ordre en marxa i la tara del vehicle.
Vehicles de motor dissenyats i fabricats per al transport de persones, de fins a un màxim de vuit seients
Vehicles destinats al transport de mercaderies amb una massa màxima admissible no superior o igual a 3,5 tones
- Vehicles de motor dissenyats i fabricats per al transport de persones, de fins a un màxim de vuit seients
- Motocicletes de dues rodes amb sidecars
Vehicles destinats al transport de mercaderies amb una massa màxima admissible
Per la domiciliació de pagament dels rebuts a què es refereix l'article 47 de la Llei, s'aplica una bonificació del 2% de la quota íntegra.
En el supòsit de la liquidació corresponent a l'alta en el padró, l'aplicació d'aquesta segona bonificació està condicionada, també, al fet que el subjecte passiu opti, sense estar-hi obligat amb caràcter general, per rebre les notificacions de l'Agència Tributària de Catalunya per mitjans electrònics, i mantingui aquesta opció fins a la data de notificació de la liquidació corresponent a l'alta en el padró.
Aquesta opció s'ha d'exercir en el termini de dos mesos, a comptar des de la finalització del període d'exposició del padró provisional.
L'aplicació d'aquesta bonificació queda condicionada al cobrament efectiu del rebut o liquidació mitjançant la domiciliació del seu pagament, i queda sense efecte si aquest cobrament no s'ha pogut efectuar per causa no imputable a l'Administració, i també en el cas de sol·licitud d'ajornament o fraccionament del deute.
a) Vehicles de les categories M1 (vehicles de motor concebuts i fabricats principalment per al transport de persones i llur equipatge, que tinguin com a màxim vuit seients com a màxim, a més del seient del conductor, sense espais per a viatgers drets) i N1 (vehicles de motor concebuts i fabricats principalment per al transport de mercaderies amb una massa màxima no superior a 3,5 tones).
b) Vehicles de les categories L3e (motocicletes de dues rodes), L4e (motocicletes de dues rodes amb sidecar), L5e (tricicles de motor) i L7e (quadricicles pesats).
- Els vehicles matriculats en els registres públics corresponents, mentre no n'hagin estat donats de baixa definitiva o temporal per robatori.
- Els vehicles proveïts de permisos temporals.
Nota: els vehicles que no generen emissions de diòxid de carboni, com és el cas dels vehicles 100% elèctrics, no estan subjectes a l'impost.
a) Els vehicles oficials de l'Estat, de les comunitats autònomes i dels ens locals exempts de l'impost sobre els vehicles de tracció mecànica.
b) Els vehicles amb matrícula del cos diplomàtic o d'oficina consultar i del seu personal tècnic administratiu, d'acord amb el que disposa l'annex XVIII del Reial decret 2822/1998, de 23 de desembre, pel qual s'aprova el Reglament general de vehicles.
c) Els vehicles amb matrícula d'organització internacional i del seu personal tècnic administratiu, d'acord amb el que disposa l'annex XVIII del Reial decret 2822/1998, de 23 de desembre, pel qual s'aprova el Reglament general de vehicles.
e) Els vehicles incorporats en els registres públics corresponents amb els codis de classificació per criteri d'utilització número 43 (ambulància), 44 (servei mèdic) i 45 (funerari) de l'annex II del Reglament general de vehicles.
f) Els vehicles incorporats en els registres públics corresponents amb el codi de classificació per criteri d'utilització número 01 (persones de mobilitat reduïda) de l'annex II del Reglament general de vehicles, amb el benentès que els subjectes beneficiaris d'aquesta exempció no en poden gaudir per a més d'un vehicle simultàniament.
Per a informació de detall i explicativa sobre el tribut, consulteu la pàgina Impost sobre els actius no productius de les persones jurídiques.
La presentació de l'autoliquidació (model 540) s'ha de realitzar telemàticament a través de la funcionalitat habilitada (accés a través del requadre "Declarar").
La relació dels actius no productius s'han de presentar de manera classificada segons la categoria a què corresponguin: béns immobles; vehicles de motor, embarcacions i aeronaus, o bé objectes d'art, antiguitats i joies.
- Emplenar individualment les dades de cadascun dels actius no productius.
- O bé utilitzar les plantilles per emplenar les dades prèviament i després carregar el fitxer a la funcionalitat habilitada per fer la tramitació del model 540.
A la pàgina de tramitació "Declarar" podeu descarregar les plantilles en format CSV (una de diferent per a cada categoria), que cal emplenar amb les dades de cada actiu no productiu.
És important seguir les indicacions de format que s'especifiquen a fi de poder carregar aquests fitxers a la declaració i fer-ne, posteriorment, la tramitació telemàtica a través de la funcionalitat disponible.
L'autoliquidació corresponent als tres anys ja meritats (2017, 2018 i 2019) s'ha de presentar i ingressar entre l'1 d'octubre i el 30 de novembre de 2019.
Per als anys posteriors, el període de presentació i ingrés de l'autoliquidació és de l'1 al 30 de juny següent a la data de meritació.
Modificacions normatives de la Llei de l'impost sobre els actius no productius de les persones jurídiques
Avui s'ha publicat el Decret llei 8/2019, de 14 de maig, de modificació de la Llei 6/2017, del 9 de maig, de l'impost sobre els actius no productius de les persones jurídiques (DOGC núm. 7876, de 16.05.2019).
Els canvis que s'introdueixen en la norma arriben després que, per mitjà de la sentència publicada el passat 26 de març, el Tribunal Constitucional va declarar l'impost plenament constitucional i adequat al marc legal vigent, i va desestimar el recurs presentat pel Govern central el 2017.
Així mateix, tenint en compte que el tribut ja s'ha meritat per als exercicis 2017, 2018 i 2019, s'ha considerat urgent i necessari realitzar algunes modificacions de caràcter tècnic al text normatiu.
La principal novetat és que el nou decret regula el termini de presentació de l'autoliquidació de l'impost, que s'estableix de l'1 al 30 de juny de cada any, amb l'excepció dels tres anys ja meritats (2017, 2018 i 2019), que s'hauran de liquidar, de manera extraordinària, entre l'1 d'octubre i el 30 de novembre d'enguany.
La presentació de l'autoliquidació s'ha de fer per via telemàtica, a la seu electrònica de l'Agència Tributària de Catalunya.
L'impost, pioner a Espanya, grava determinats béns no productius (no associats a l'activitat econòmica) i alguns drets que recauen sobre aquests béns, que tenen com a titular les empreses però que en realitat s'utilitzen per a activitats particulars (dels socis, partícips o familiars).
Aquí s'inclouen béns immobles (habitatge habitual, segones residències, etc.); cotxes i vehicles de potència de més de 200 cavalls; embarcacions de lleure (vaixells, iots, etc.); aeronaus (avions privats, helicòpters, etc.); i objectes d'art, antiguitats i joies.
Queden exclosos de tributació els béns immobles de les fundacions, organitzacions no governamentals, i en general, de les entitats sense ànim de lucre, sempre que es destinin de forma exclusiva a les seves finalitats pròpies no lucratives.
Aquest impost, pel qual han de tributar les societats, té una finalitat extrafiscal perquè persegueix incentivar que s'adeqüi la titularitat jurídica dels béns no productius a la seva titularitat real.
D'aquesta manera, es vol aconseguir una redistribució de la renda i, al mateix temps, lluitar contra el frau fiscal, ja que s'evitaran pràctiques d'elusió fiscal com és el fet d'incorporar patrimoni personal a estructures societàries.
El decret, que conté un article únic, una disposició transitòria i una disposició final, entrarà en vigor a partir de demà.
Per a informació de detall i explicativa sobre el tribut, consulteu la pàgina Impost sobre els habitatges buits.
L'impost s'ha d'autoliquidar amb el model 510.
No cal presentar l'autoliquidació si no resulta cap quantitat a ingressar com a conseqüència de l'aplicació de:
- Les exempcions subjectives a les entitats del tercer sector de la xarxa d'habitatges d'inserció que regula el Pla per al dret a l'habitatge i les entitats inscrites al Registre d'entitats i establiments de serveis socials de Catalunya.
- El mínim exempt de 150 metres quadrats que estableix l'article 11 de la Llei 14/2015, del 21 de juliol, de l'impost sobre els habitatges buits.
Publicació de l'Ordre per la qual s'aprova el model d'autoliquidació 510 de l'impost sobre els habitatges buits (27.02.2018)
L'impost merita el 31 de desembre de cada any i afecta el parc d'habitatges de què és titular el subjecte passiu en aquesta data.
L'impost sobre successions i donacions grava les adquisicions efectuades per persones físiques derivades de qualsevol dels diferents títols successoris reconeguts a la normativa sobre successions (Llei 10/2008, del 10 de juliol, del llibre quart del Codi civil de Catalunya relatiu a les successions), entre els que cal destacar el d'hereu, legatari, legitimari, fideïcomissari, etc.
Quan aquesta adquisició la realitza una persona jurídica (societat, fundació, etc.), l'operació tributa per l'impost sobre societats.
Són subjectes passius de l'impost i venen obligats al seu pagament les persones causahavents, és a dir, aquelles que han rebut algun bé o dret en l'herència per qualsevol dels títols successoris regulats a la normativa.
Les herències i llegats s'autoliquiden mitjançant els models 660-650.
Per a donacions realitzades abans del 14 de març del 2020, i per a les quals en aquesta data no hagués finalitzat el termini de presentació i ingrés en període voluntari, el nou termini és el temps que restava, a comptar a partir de l'1 de juliol de 2020.
Per a donacions produïdes entre el 15 de març i el 30 de juny de 2020, el nou termini de presentació s'inicia l'1 de juliol i finalitza l'1 d'agost de 2020 o el dia hàbil immediatament posterior.
L'impost sobre successions i donacions grava les adquisicions per persones físiques derivades de qualsevol negoci jurídic realitzat entre persones vives a títol gratuït.
Juntament amb la donació, també queden gravades per l'impost les operacions següents:
-La condonació de deutes realitzada amb ànim de liberalitat.
-La renúncia de drets a favor d'una persona determinada.
-L'assumpció de deutes amb alliberament de l'anterior deutor.
-El desistiment en judici o arbitratge a favor de l'altra part realitzat amb ànim de liberalitat.
-La prestació econòmica derivada de contractes d'assegurança sobre la vida, quan la persona beneficiària no és la persona contractant.
Quan aquestes operacions la realitza una persona jurídica (societat, fundació, etc.) tributen per l'impost sobre societats.
Són subjectes passius de l'impost i venen obligats al seu pagament les persones donatàries o aquelles que han estat afavorides per l'operació.
Les donacions s'autoliquiden amb el model 651.
Per a informació de detall i explicativa sobre la modalitat del tribut, consulteu la pàgina Assegurances sobre la vida.
Les assegurances sobre la vida s'autoliquiden amb el model 652 (fins a 4 contractes d'assegurança; si n'hi ha més, cal utilitzar el model 650-660, de successions).
El termini per declarar l'adquisició (fer la liquidació i pagar l'impost) és de sis mesos des de la data de defunció.
Si es presenta i/o es fa la liquidació de l'impost fora de termini sense haver demanat prèviament cap pròrroga, i sense requeriment previ de l'Administració, s'aplicaran els recàrrecs previstos a l'article 27 de la Llei general tributària (LGT).
b) Original i còpia del certificat que expedeix l'entitat asseguradora.
c) Original i còpia del certificat de defunció.
La normativa tributària de recaptació preveu la possibilitat d'ajornar o fraccionar el pagament dels tributs quan la situació de tresoreria de les persones obligades els impedeix efectuar aquest pagament en el termini establert per la normativa, amb la meritació dels interessos de demora corresponents.
A més, hi ha supòsits específics per a l'impost sobre successions i donacions.